MÓDOSÍTÁSOKKAL EGYSÉGES SZERKEZETBE FOGLALT ALAPÍTÓ OKIRAT

Közgyűlési határozat száma: 1427/2012. (VI. 20.) Főv. Kgy

Budapest Főváros Közgyűlése a rendelkezésre álló dokumentumok alapján a Fővárosi Önkormányzat által 2004. évben Budai Középiskola elnevezéssel létesített (alapított), jelenlegi nevén Budai Középiskola (Budapest XII. Márvány u. 32.) számára a 815/2004. (IV. 29.) Főv. Kgy. határozattal kiadott, többször módosított és egységes szerkezetbe foglalt alapító okiratot a 2012. augusztus 31-ig hatályos közoktatásról szóló 1993. évi LXXIX. tv. 37. § (5) bekezdésében, a 2012. szeptember 1-jén hatályba lépő nemzeti köznevelésről szóló 2011. évi CXC. törvény 21. § (3) bekezdésében, az államháztartásról szóló 2011. évi CXCV. törvény 8.§ (4) bekezdésében, valamint az államháztartásról szóló törvény végrehajtásáról szóló 368/2011. (XII. 31.) Korm. rendelet 5. §-ában foglaltaknak megfelelően 2012. augusztus 30-i hatállyal adja ki.

**1. A költségvetési szerv alapadatai**

**neve**

**Budai Középiskola**

**feladatellátási helye**

**székhelye**

Budapest XII. Márvány u. 32.

**típusa**

szakközépiskola, gimnázium

**közfeladata**

A közoktatásról szóló 1993. évi LXXIX. törvény 20-22. §-a és a helyi önkormányzatokról szóló 1990. évi LXV. törvény 63/A. §-a alapján közoktatási, szakközépiskolai és gimnáziumi feladatok ellátása.

A 2012. szeptember 1-jén hatályba lépő nemzeti köznevelésről szóló 2011. évi CXC. törvény 7. §‑a alapján köznevelési, szakközépiskolai és gimnáziumi feladatok ellátása.

**OM azonosító**

200411

**címkód**

370601

**átszervezésből adódó közvetlen jogelődje(i)**

Kossuth Lajos Közgazdasági Szakközépiskola (Bp., XII. Márvány u. 32.)

Szigeti György Műszaki Szakközépiskola (Bp., XII. Márvány u. 32.)

Táncsics Mihály Angol Két Tannyelvű Gimnázium (Bp., XII. Kiss János altábornagy u. 15.)

Fényes Elek Közgazdasági Szakközépiskola (Bp., XI. Körösy József u. 3.)

**2. A költségvetési szerv alapítója, fenntartója**

Budapest Főváros Önkormányzata

Budapest V., Városház u. 9-11.

**3. A költségvetési szerv irányító szerve**

Budapest Főváros Közgyűlése

Budapest V., Városház u. 9-11.

**4. A költségvetési szerv illetékessége, működési köre**

Pest megye

Budapest

**5. A költségvetési szerv besorolása, gazdálkodással összefüggő jogosítványai**

jogállása: önálló jogi személy

gazdálkodás szerinti besorolása: önállóan működő költségvetési szerv

Önállóan rendelkezik a munkáltatói jogokkal, a személyi juttatás és a munkaadókat terhelő járulékok előirányzataival. Gazdálkodási feladatait a Fővárosi Önkormányzat által, az oktatási ágazathoz alapított gazdasági szervezet látja el.

**6. A költségvetési szerv tevékenységei**

**Alaptevékenységei**

***Szakágazati besorolása***

853200 Szakmai középfokú oktatás

***Alap szakfeladata***

853121-1 Nappali rendszerű szakközépiskolai oktatás (9-12/13. évfolyam)

***További szakfeladatai***

562913-1 Iskolai intézményi étkeztetés

562917-1 Munkahelyi étkeztetés

853111-1 Nappali rendszerű gimnáziumi oktatás (9-12/13. évfolyam)

853112-1 Sajátos nevelési igényű tanulók nappali rendszerű gimnáziumi oktatása (9-12/13. évfolyam)

853122-1 Sajátos nevelési igényű tanulók nappali rendszerű szakközépiskolai oktatása (9-12/13. évfolyam)

855917-1 Középiskolai, szakiskolai tanulószobai nevelés

910121-1 Könyvtári állomány gyarapítása, nyilvántartása

***Alap, illetve speciális feladatai***

A közoktatásról szóló 1993. évi LXXIX. törvény és Magyarország központi költségvetéséről szóló 2011. évi CLXXXVIII. törvény szerint szakértői és rehabilitációs bizottság szakvéleménye alapján sajátos nevelési igényű, érzékszervi (hallássérült és látássérült) a megismerő funkciók vagy a viselkedés fejlődésének tartós és súlyos rendellenességével küzdő, a többi tanulóval együtt nevelhető tanulók ellátása.

A 2012. szeptember 1-jén hatályba lépő nemzeti köznevelésről szóló 2011. évi CXC. törvény szerint szakértői bizottság szakértői véleménye alapján különleges bánásmódot igénylő, sajátos nevelési igényű, érzékszervi (hallás- és látásfogyatékos), egyéb pszichés fejlődési zavarral (súlyos tanulási, figyelem- vagy magatartásszabályozási zavarral) küzdő, a többi tanulóval együtt nevelhető tanulók ellátása.

A szakfeladatrendről és az államháztartási szakágazati rendről szóló 56/2011. (XII. 31.) NGM rendelet 4. §-ában foglalt könyvtári feladattal kapcsolatban a költségvetési szervnek sem kiadása, sem bevétele nem keletkezik.

**Évfolyamok száma intézménytípusonként**

gimnázium

4 (9-12) évfolyamos

5 (9-13) évfolyamos két tanítási nyelvű

5 (9-13) évfolyamos nyelvi előkészítő

szakközépiskola

4 (9-12) évfolyamos

5 (9-13) évfolyamos nyelvi előkészítő (kifutó)

***Az intézménybe felvehető maximális gyermek-, tanulólétszám feladatellátási helyenként***

|  |  |
| --- | --- |
| Feladatellátási helyek | nappali rendszerű iskolai oktatás, a nappali oktatás munkarendje szerinti felnőttoktatás férőhelye |
| Budapest XII. Márvány u. 32. | 1500 |

**Szakmai képzés**

Ágazat: Műszerészet, Villamosipar és elektronika, Közgazdaság, Ügyvitel, Kereskedelem

Szakmacsoport: Elektrotechnika-elektronika, Közgazdaság, Ügyvitel, Kereskedelem-marketing, üzleti adminisztráció

Új osztályok, szakmacsoportokon belül indítandó szakmák és létszámok meghatározásáról a fenntartó a tanév tervezésének időszakában dönt.

**Szabad kapacitás kihasználása érdekében végzett alaptevékenységek**

856099-2 Egyéb oktatást kiegészítő tevékenység

931204-2 Iskolai, diáksport-tevékenység és támogatása

**Vállalkozási tevékenysége**

Az intézmény vállalkozási tevékenységet nem folytat.

**Egyéb tevékenységek**

A TÁMOP-2.2.3-07/1-2F-2008-0014 azonosító számú uniós projekt fenntartásával járó feladatok, valamint egyéb pályázati feladatok ellátása.

Gyermek- és ifjúságvédelmi, szabadidő szervezői feladatok koordinálása, szakmai segítése, valamint pályázati feladatok és pedagógiai munkát segítő egyéb feladatok ellátása az alábbi intézményi körre: Budai Középiskola, Fáy András Közlekedésgépészeti, Műszaki Szakközépiskola, Kossuth Lajos Két Tanítási Nyelvű Műszaki Szakközépiskola, Mechatronikai Szakközépiskola, Öveges József Szakközépiskola és Szakiskola

**7. A költségvetési szerv feladatellátását szolgáló nemzeti vagyon**

Budapest XII. kerület 7653 helyrajzi szám alatt felvett, 7.285 m2 területű, természetben Budapest XII. Márvány u. 32. szám alatt lévő, a Fővárosi Önkormányzat kizárólagos tulajdonát képező korlátozottan forgalomképes ingatlan használata, az ingatlant közösen használja a gazdasági szervezettel.

Vagyoni értékű jogok, tárgyi eszközök (gépek, berendezések, felszerelések, járművek) használata leltár szerint.

A költségvetési szerv feladatellátására szolgáló vagyonnal való rendelkezési jogot a Fővárosi Önkormányzat vagyonáról, a vagyontárgyak feletti tulajdonosi jogok gyakorlásáról szóló mindenkor hatályos önkormányzati rendeletben szabályozott módon és feltételekkel az oktatási ágazathoz alapított gazdasági szervezet gyakorolja a gazdasági szervezetek mindenkor hatályos alapító okiratában rögzítetteknek megfelelően, a közte és a költségvetési szerv között létrejött együttműködési megállapodás figyelembe vételével.

**8. A költségvetési szerv vezetőjének megbízási rendje és a foglalkoztatottjaira vonatkozó foglalkoztatási jogviszonyok**

A költségvetési szerv vezetőjét (igazgatóját) Budapest Főváros Közgyűlése nyilvános pályázat útján határozott időre bízza meg.

A foglalkoztatottakat az intézmény vezetője (igazgatója) közalkalmazotti jogviszony, munkaviszony illetve megbízási jogviszony keretében alkalmazza.

**9. A költségvetési szerv képviseletére jogosultak**

Az intézmény vezetője (igazgatója), valamint az általa megbízott intézményi dolgozó.

Budapest, 2012. július „…”

Főjegyző megbízásából:

dr. Kelemen Barnabás

*aljegyző*

|  |
| --- |
| Főpolgármester megbízásából: |
| Csomós Miklós  főpolgármester-helyettes |

„Fővárosi Közgyűlés által elfogadott szöveggel megegyező.”